KWADRI TAL-QALB TA' ĠESU FIL-GŻEJJER MALTIN Niltaqgħu ma' bosta kwadri li fihom ikun hemm ix-xbieha tal-Qalb ta' Ġesu fil-knejjes tagħna. Uħud minn dawn ikunu kwadri titulari fuq xi altar, oħrajn ikunu jew dawk li jissejħu sotto kwadri fuq l-altar jew ikunu f'postijiet oħrajn fil-knisja. Sotto kwadru ta' valur artistiku interessanti huwa dak li hemm fuq wieħed mill-altari tal-knisja Parrokkjali ta' Santa Marija f'Hal-Għaxaq. Dan qiegħed fuq l-artal tal- agunija jew kif inhu magħruf, tal-Kurcifiss fil-kappellun tan-naħa tal-lemin tal-artal maġġur tal-knisja. Huwa xogħol tal-artist Rokku Buhagiar. FL g Ġa Dan l-artist Malti huwa magħruf sew għax-xogħlijiet sbieħ tiegħu. Għex bejn is-sena 1723 u s-sena 1805. Minbarra l-ħafna xogħlijiet li għamel f'numru ta' knejjes oħrajn kemm f'Malta kif ukoll f'Għawdex, f'din l-istess knisja ta' Hal-Għaxaq huwa pinġa wkoll il-kwadru tal-Immakulata Kunċizzjoni flimkien ma' Sant'Andrija u San Nikola li lestieh fis-sena 1775, u sotto kwadru ieħor ta' Kristu Rxoxt li jinsab fuq l-artal tal-Madonna tar-Rużarju. Il-kwadru tal-Qalb ta' Ġesu kien tpoġġa fuq l-artal fis- sena 1781 minflok sotto kwadru ieħor li kien ta' Marija Adolorata b'Ġesu f'ħoġorha. Dan ix-xogħol kien hemm qabel, illum jinsab fis-sagristija tal-knisja. Hemm xebh kbir bejn dan il-kwadru tal-Qalb ta' Ġesu u dak tal-artist Pompeo Batoni li jinsab f'Ruma. Il-figura ta' Ġesu hija waħda sabieħa ħafna, filwaqt li l-ħarsa ta' fuq il-wiċċ tiegħu hija ta' ħlewwa liema bħalha. L-idejn l-artist pinġiehom ħerġin 'il quddiem fix-xena bħal qisu li Ġesu qiegħed jistiednek biex tersaq aktar viċin lejn il-Qalb Imqaddsa tiegħu. Fl-id il-leminija l-Feddej qiegħed iżomm qalb imdawwra b'kuruna tax-xewk, b'salib zgħir fuqha flimkien ma fjamma żgħira. Minn madwar din il- qalb tidher ħierġa dija b'raġġi ta' kulur abjad. L-id ix-xellugija qiegħda tressaq lil dak li jkun quddiem dan il-kwadru biex jersaq lejn din il-Qalb ta' ħniena. Fl-istess id tidher il-marka tal-Pjaga tal-Passjoni. B'hekk huma tlieta s-simboli tal-Passjoni ta' Sidna Ġesu Kristu li jidhru f'dan il-kwadru. Dawn huma l-Kuruna tax-Xewk, is-Salib u waħda mill-Pjagi. Kapacità kbira ta'dan l-artist li f'tila ta' daqs moderat għaraf iwassal tant messaġġi spiritwali b'dak li ħareġ mill- pniezel tiegħu. Tassew għandna għaliex inkunu grati lejn dawk li ġew qabilna li għamlu minn kollox u b'tant sagrifiċċji biex fil- knejjes tagħna għandna dan il-patrimonju artistiku tant kbir. IL-FESTA T-TAJBA LILL KULLĦADD